CELEX: 62016TN0762
Language: sk
Date: 2016-10-31 00:00:00
Title: Vec T-762/16: Žaloba podaná 31. októbra 2016 – ArcelorMittal Belval & Differdange and ThyssenKrupp Steel Europe/ECHA

16.1.2017   
            
            
               SK
            
            
               Úradný vestník Európskej únie
            
            
               C 14/41
            
         Žaloba podaná 31. októbra 2016 – ArcelorMittal Belval & Differdange and ThyssenKrupp Steel Europe/ECHA
   (Vec T-762/16)
   (2017/C 014/50)
   Jazyk konania: angličtina
   
      Účastníci konania
   
   
      Žalobkyne: ArcelorMittal Belval & Differdange SA (Esch-sur-Alzette, Luxembursko) a ThyssenKrupp Steel Europe AG (Duisburg, Nemecko) (v zastúpení: H. Scheidmann a M. Kottmann, advokáti)
   
      Žalovaná: Európska chemická agentúra (ECHA)
   
      Návrhy
   
   Žalobkyne navrhujú, aby Všeobecný súd:
   
               —
            
            
               zrušil rozhodnutie ECHA z 26. septembra 2016 (ATD/52/2016),
            
         
               —
            
            
               alternatívne zrušil rozhodnutie ECHA z 19. augusta 2016 (ATD/52/2016) v rozsahu v akom zamieta žiadosť žalobkýň o prístup k ich spisu,
            
         
               —
            
            
               zaviazal ECHA na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyne uvádzajú dva žalobné dôvody.
   
               1.
            
            
               Prvý žalobný dôvod založený na porušení článku 4 ods. 2 prvej zarážky nariadenia (ES) č. 1049/2001
               
                           —
                        
                        
                           Žalobkyne uvádzajú, že napadnuté rozhodnutie porušuje vyššie uvedené ustanovenie, keď nesprávne uvádza, že obchodné záujmy by boli zverejnením porušené a uvádzajú ďalej, že rozhodnutie neprihliada na verejný záujem, ktorý má prednosť.
                        
                     
         
               2.
            
            
               Druhý žalobný dôvod založený na porušení článku 41 ods. 2 druhej zarážky Charty základných práv Európskej únie
               
                           —
                        
                        
                           Žalobkyne uvádzajú, že napadnuté rozhodnutie porušuje vyššie uvedené ustanovenie a že v rozpore s týmto rozhodnutím, dokumenty ku ktorým sa požaduje prístup patria k spisu žalobkýň a preto nie sú vylúčené z pôsobnosti tohto ustanovenia.